APSTIPRINĀTS:

Vidzemes Augstskolas

iepirkuma komisijas sēdē

2015.gada 16.novembrī

**Cenu aptauja**

**„Revīzijas pakalpojumu sniegšana”,**

 **identifikācijas numurs ViA 2015/7-10/009**

**Nolikums un tehniskā specifikācija**

Vidzemes Augstskolas 2015.gada pārskats tiks veidots par laika periodu no 01.01.2015.-31.12.2015.

Grāmatvedības uzskaiti Vidzemes Augstskola nodrošina patstāvīgi.

Vidzemes Augstskola bilances kopsumma 2014.gada beigās sastādīja 4 milj. EUR, darbinieku skaits ir līdz 150 cilvēkiem.

Cenu aptauja paredz, ka pretendents veic 2015. gada finanšu pārskata revīziju un sniedz 2015.gada konsolidētā pārskata revīzijas pakalpojumus, pildot Latvijas Republikas likuma “Par budžetu un finanšu vadību”, LR likums „Par grāmatvedību”, MK noteikumu Nr.1115 “Gada pārskata sagatavošanas kārtība”, MK noteikumiem Nr. 1032 ”Noteikumi par budžeta ieņēmumu klasifikāciju”, MK noteikumiem Nr.1031”Noteikumi par budžeta izdevumu klasifikāciju”, MK noteikumiem Nr. 585 „Noteikumi par grāmatvedības kārtošanu un organizāciju, MK noteikumiem 584 „Kases operāciju uzskaites noteikumi” un citu normatīvo aktu prasības.

Revīzijas pakalpojumi tiek sniegti atbilstoši likumam “Par zvērinātiem revidentiem”, Gada pārskatu likumu, Profesionālās ētikas kodeksa normām, ievērojot Latvijā atzīto starptautisko revīzijas standartu prasības.

Revīzijas pakalpojuma gala rezultāts ir zvērināta revidenta ziņojuma ar atzinumu un ziņojuma vadībai par Vidzemes Augstskolas 2015.gada pārskatu iesniegšana.

Cenu aptaujas iesniegtā piedāvājuma vērtējuma kritērijs – zemākā pakalpojuma cena.

**1. Vispārējā informācija**

1. Iepirkuma priekšmets: **Revīzijas veikšana un zvērināta revidenta atzinuma sniegšana par Vidzemes Augstskolas 2015.gada pārskatu**.
2. Līguma izpildes vieta: Valmiera, Cēsu iela 4.
3. Pretendents ir reģistrēts Latvijas Republikas vai attiecīgās ārvalsts normatīvajos aktos noteiktajā kārtībā.
4. Pretendents ir reģistrēts atbilstoši likuma „Par zvērinātiem revidentiem” vai attiecīgās ārvalsts normatīvajiem aktiem un ir tiesīgs sniegt revīzijas pakalpojumus.
5. Pretendentam iepriekšējo triju gadu laikā ir pieredze līdzvērtīgu pakalpojumu sniegšanā. Par līdzvērtīga rakstura un apjoma pakalpojumu uzskatāms agrāk veikts pakalpojums pasūtītājiem, kuru budžeta apjoms ir ne mazāk kā 3 milj.EUR un sniegts atvasinātai publiskai personai izglītības nozarē.
6. Pretendents ir apdrošinājis savu profesionālo darbību.
7. Uz pretendentu nav attiecināmi Sabiedrisko pakalpojumu sniedzēju iepirkumu likuma 42. panta ceturtās daļā paredzētie izslēgšanas noteikumi.
8. Kvalifikācijas apliecināšanai pretendents iesniedz šādus dokumentus:
	1. Uzņēmumu reģistra izziņu, vai attiecīgā ārvalsts reģistra izziņu par Pretendenta likumiskā pārstāvja **paraksta tiesībām**. Ja pieteikumu iesniedz pilnvarotā persona, pievieno **pilnvaras** oriģinālu vai apliecinātu kopiju;
	2. Ja pieteikumu iesniedz ārvalstu komersants vai pašnodarbinātā persona, pievieno attiecīgās ārvalsts kompetentās institūcijas izsniegtu **reģistrāciju apliecinoša dokumenta kopiju**. Ja pieteikumu iesniedz Latvijā reģistrēta pašnodarbinātā persona, pievieno Valsts ieņēmumu dienesta izsniegtu **apliecību par reģistrēšanos nodokļu maksātāju reģistrā.**
	3. Ja pieteikumu iesniedz komercsabiedrība, pievieno Latvijas Zvērinātu revidentu asociācijas vai attiecīgās ārvalsts kompetentās institūcijas izsniegtu **licences kopiju** un **sertifikātu kopijas**, kas apliecina to komercsabiedrības darbinieku vai piesaistīto speciālistu tiesības nodarboties ar revīzijas pakalpojumu sniegšanu, kurus plāno iesaistīt revīzijas pakalpojuma līguma izpildē. Ārvalsts komersants vai pašnodarbinātā persona papildus pievieno **apliecinājumu**, ka līdz līguma noslēgšanai, tas reģistrēsies likumā „Par zvērinātiem revidentiem” noteiktajā kārtībā un iegūs tiesības sniegt revīzijas pakalpojumu Latvijas Republikā.
	4. Ja pieteikumu iesniedz individuālais komersants vai pašnodarbinātā persona, pievieno Latvijas Zvērinātu revidentu asociācijas vai attiecīgās ārvalsts kompetentās institūcijas izsniegtu **sertifikātu kopijas**, kas apliecina zvērināta revidenta tiesības nodarboties ar revīzijas pakalpojumu sniegšanu, kurus plāno iesaistīt revīzijas pakalpojuma līguma izpildē. Ārvalsts individuālais komersants vai pašnodarbinātā persona papildus pievieno **apliecinājumu**, ka līdz līguma noslēgšanas dienai, tas reģistrēsies likumā “Par zvērinātiem revidentiem” noteiktajā kārtībā un iegūs tiesības sniegt revīzijas pakalpojumu Latvijas Republikā.
	5. Informāciju par pretendenta **pieredzi** revīzijas pakalpojumu sniegšanā atbilstoši 5.punktā prasībām, klāt pievienojot vismaz **vienu pozitīvu atsauksmi** par kvalitatīvi izpildītu pakalpojumu.
	6. Finanšu piedāvājumu.

**2. Darba uzdevums**

2.1. Vidzemes Augstskolas gada finanšu pārskata revīzijas veikšana ViA, HESPI, noslēgumā sniedzot ziņojumu ar atzinumu par 2015.gada finanšu pārskatu un ViA konsolidēto 2015.gada finanšu pārskatu.

2.2. Zvērināta revidenta ziņojuma vadībai sniegšana, kurā atspoguļo revīzijas laikā atklāto, kā arī sniedz rekomendācijas par uzlabojumiem, ja tādi būs nepieciešami.

2.3. Zvērināta revidenta ziņojums ar atzinumu jāiesniedz divos oriģinālos eksemplāros papīra formā un elektroniski ar drošu elektronisko parakstu. Revīzijas ziņojums ir jāiesniedz divos oriģinālos eksemplāros papīra formā.

2.4. Ziņojumā vadībai revidents iekļauj komentārus un viedokli par identificētiem grāmatvedības uzskaites sistēmas trūkumiem un ieteikumus to novēršanai, viedokli un komentārus par augstskolas stāvokli kopumā un tā galvenajiem ietekmes faktoriem, ziņas par visiem jautājumiem, kas revīzijas laikā nonākuši uzmanības lokā un kuriem varētu būt negatīva vai pozitīva ietekme turpmākajā augstskolas darbībā, jebkurus jautājumus, kuriem revidents uzskata par nepieciešamu pievērst vadības uzmanību.

2.5. Konsultācijas grāmatvežiem 2015.gada pārskata sagatavošanas jautājumos, kā arī nepieciešamības gadījumā konsultēt vispārējos grāmatvedības jautājumos līguma darbības laikā.

**3. Darbu veikšanas termiņi**

 3.1. Katra gada pārskata revīzijas pakalpojumi jāveic atbilstoši saskaņotam revīzijas darba grafikam, kurā noteikti divi galvenie posmi:

* starpposma revīzija,
* noslēguma revīzija.

3.2. Vidzemes Augstskolas finanšu gada pārskata termiņš ir līdz 2016.gada 22.februārim.

3.3. Zvērināta revidenta ziņojums par Vidzemes Augstskolas 2015.gada finanšu pārskatu un ziņojums par ViA vadībai līdz 2016.gada 25.februārim.

3.4. Zvērināta revidenta ziņojums par ViA konsolidēto pārskatu un ziņojumu ViA vadībai - līdz 2016.gada 2.martam.

3.5. Pārbaudes veikšanas laiki un saturs iepriekš saskaņojams ar vadību.

**4. Pienākumi un atbildība**

 4.1. Revīzija tiek veikta pasūtītāja telpās. Pasūtītājs nodrošina pieeju visiem pieprasītajiem dokumentiem un citai nepieciešamajai informācijai.

4.2. Pēc revidenta ziņojuma saņemšanas Pasūtītājs var pieprasīt Izpildītājam sniegt tādus paskaidrojumus, kādus uzskata par nepieciešamiem, un Izpildītāja pienākums ir sniegt šādus paskaidrojumus.

4.3. Nozīmīgu attiecīgās likumdošanas, kura reglamentē pārskatu sagatavošanas un iesniegšanas termiņus, grozījumu rezultātā un citos pamatotos gadījumos var tikt ieviestas izmaiņas revīzijas darba grafikā, termiņos, kuras savstarpēji rakstiski saskaņojamas.

4.4. Parakstot Finanšu piedāvājumu Pretendents apliecina, ka piedāvātais pakalpojums pilnīgi atbilst tehniskai specifikācijai un uzņēmumam nav nodokļu parādu. Pretendents nav tiesīgs piesaistīt Apakšuzņēmējus.

1. **Piedāvājuma dokumentācijas iesniegšana.**

5.1. Piedāvājumu var iesniegt:

* Pa pastu: Vidzemes Augstskola, Cēsu ielā 4, Valmierā LV-4201.
* Personīgi: Vidzemes Augstskola, Cēsu ielā 4, Valmierā LV-4201.
	1. Pa e-pastu (ar drošu elektronisku parakstu): info@va.lv.
	2. Piedāvājums jāiesniedz: līdz 2015.gada 25.novembrim plkst. 13:00. Ja piedāvājums iesniegts pēc norādītā piedāvājumu iesniegšanas termiņa beigām, to nereģistrē un atdod vai nosūta atpakaļ Pretendentam.
	3. Pretendenta iesniegta piedāvājuma dokumentācija tiek pievienota pie līguma ka līguma pielikums un tā neatņemama daļa.
1. **Informācijas apmaiņas kārtība:**
	1. Informāciju par iepirkumu Pasūtītājs publicē savā mājas lapā internetā (www.va.lv)
	2. Ieinteresēto personu pienākums ir pastāvīgi sekot mājas lapā publicētajai informācijai.
	3. Rakstisku skaidrojumu pieprasījumu par nolikumu ieinteresētā persona var nosūtīt pa e-pastu: info@va.lv, pastu vai faksu tālr. 64207229, adresējot iepirkuma komisijai. Kontaktpersona –Vidzemes Augstskolas galvenā grāmatvede Līga Zariņa, tālr.26681800.
	4. Skaidrojumi par uzaicinājumā noteiktajām prasībām tiek sniegti rakstveidā uz rakstiski saņemta pieprasījuma pamata 3 (trīs) darba dienu laikā un ievietoti pasūtītāja mājas lapā internetā www.va.lv sadaļā „Iepirkumi”.

## Pielikums Nr.1

**Cenu aptaujai “Par revīzijas pakalpojumu sniegšanu”**

nolikumam

(Iepirkuma identifikācijas Nr. ViA 2015/7-10/009

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Uzņēmuma nosaukums un rekvizīti)

|  |  |
| --- | --- |
| Finanšu piedāvājums cenu aptaujai „Revīzijas pakalpojumu sniegšana”, identifikācijas numurs Nr.ViA 2015/7-10/007 |  |
|  |  |  |  |  |  |
|  |  |  |  |  |  |
| Nr. | Pakalpojums | Kopā (EUR, bez PVN): |
| 1 | 2 | 3 |
| 1. | Revīzijas pakalpojuma sniegšana un zvērināta revidenta ziņojuma ar atzinumu par Vidzemes Augstskolas konsolidēto 2015.gada finanšu pārskatu iesniegšana un zvērināta revidenta ziņojuma vadībai sniegšana. |  |
|  | **Kopēja pakalpojuma cena, EUR bez PVN** |  |
|  |  |
|  |  |  |  |  |  |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  (vieta) (datums) |  |
|  |  |  |  |  |  |
| Ar savu parakstu apliecinām, ka piedāvātais pakalpojums pilnīgi atbilst tehniskās specifikācijas prasībām un uzņēmumam nav nodokļu parādu. Piedāvājumu paraksta persona, kura likumiski pārstāv Pretendentu, vai ir pilnvarota pārstāvēt Pretendentu (Pielikumā Pilnvara) šajā cenu aptaujas procedūrā. |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |  |  |
|  |  (amats, paraksts, v. uzvārds) |  |  |  |  |
|  |  z.v. |  |  |  |  |